# Die Schedelsche Weltchronik (deutsch):258

| 257 <<<Vorheriges Blatt | Die Schedelsche Weltchronik Blatt CCLVIII | Nächstes Blatt>>> 259 |
| unkorrigiert | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. |

## CCLVII verso:

Das sechst alter
Jar der werlt. vi$^m$.vi$^c$.xci. Jar Cristi. j$^m$.iiij$^c$.xcij.
ALexander der sechst ein Hispanier auß der statt Valentia pu$^e$rtig Rhodericus boria dauor genant ein Portuensischer bischoff ist nach absterben Jnnocencij des achten mit gemayner folg vnd wale in disem iar babst erkorn vnnd in sant Johanßen latronensischen Kirchen am. xxvi. tag Augusti mit der bebstlichen kron geziert worden. ein man gross gemu$^e$ets vnd großer klu$^o$gheit. fu$^e$rsichtigkeit vnd werltwitzigkeit. Jn seiner iugent ist er zu der lernung in der hohen schu$^o$l zu Bononia gestanden vnd wu$^o$chße in ru$^o$m der tugent. in lobe der lernung vnnd in solcher geschicklichkeit zu allen dingen also auff das er durch babst Calixtum den dritten seiner mu$^o$ter bru$^o$der zu einem cardinal gemacht wardt. vnnd ein offenbare anzaigung seiner tu$^e$glichkeit vnd schickerlichkeit was das das er noch also iunger in die zal vnd versammlung der hohwirdigen vnd vbertreffenlichen cardinel genomen ward vnd die stat eins vicecantzlers erlanget. Auß erfarung vnd erku$^e$ndung diser ding aller ist er billich vor andern zu gubernirung vnd laytung sant Peters schifleins zefordern gewesen. vnd wiewol er von angesyht ein herrlich man ist so meret doch sein lob erstlich sein Hyspanisch nation. die dann vnder andern prouintzen des gantzen ertreichs an gesuntlichkeit des lufts gemessigt vnd an gnu$^o$gsamkeit vnd sundrer gu$^e$ete aller ding fu$^e$rtreffende. solche mann gepiret die an tettigkeit des leibs. an wolschicklichkeit des gemu$^e$ets vnd an ru$^o$m and preys aller tugent allweg die hohsten vnd namhaftigsten gewesen sind. zum andern Valentia die statt seins haymands. die dann mit irem alter vnd mit scho$^e$ne irs gelegers. vnd mit menig der mann. vnd auch mit aller gestalt der kawfmanschatz andere stett in Hyspania fu$^e$rtrift. Vnd zum dritten sein durchleu$^e$chtigs geschlecht Bona genant auß dem er geporn ist. vnd der warlich sein nation. vaterland vnd geschlecht erleu$^e$chtet hat. Er ist ein nachfolger babsts Calixti seins vetters seliger gedechtnus in schriftlicher weißheit. erfarung der kunst vnd auffrichtigem leben. in ime ist holdseligkeit. glawbwirdigkeit. hailperer rat gotßdienstlichkeit vnd kuntschaft aller der ding. die zu einer solchen hohen wirdigkeit vnd stand gepu$^e$rlich sind. darumb selig ist der mit souil tugenten geziert vnnd in die ho$^e$he so$^e$lcher o$^e$berkeit erhebt. wir hoffen das er dem gemaynen cristenlichen stannd fu$^e$rderlich vnnd nutzper sein. vnd durch die wu$^e$etenden anfelle des wallwegs. vnd vber die hohen vnd geferlichen meerfelsen wandern vnd den begerten fu$^o$ßsteige der himlischen glori ergreiffen werd. Die ding zeku$^e$rzen so befelhen wir vnßern nachkomen diss babsts ku$^e$nftige lobwirdige handlung vnnd getate zebeschreiben. Als diser babst den stu$^o$l erlanget do vnderstu$^o$nd er sich sein maiestat mit gloriwirdigkeit zemeren. wiewol er in anfang seins babstthumbs widerwertigkeit empfunden hat so hat er doch ime große ding fu$^e$rgenomen. got wo$^e$l das er alle ding zu nu$^o$tzperkeit vnd fu$^e$rderung des gemaynen cristenlichen stands volziehe.
WIewol das o$^e$de iamerig vnd trostlose volck die iuden in vergangnen zeiten an vil enden teu$^e$tscher land vnd andrer gegent. vnd sunderlich zu Preßlaw Passaw vnnd Regenspurg etc. mit dem allerheilligsten sacrament vergessenlich schmahlich vnd vnwirdigclich gehandelt haben darumb dann auch an inen solch vbeltaten vngerochen nicht bliben sind yedoch yetzo nehst nach der gepurt Cristi. M.cccc.xcij. iar. am. xxij. tag des monats Octobris in der statt Sternberg vnder der hertzogen von Megkelnburg fu$^e$rstenthumb gelegen haben Eleazar ein iud vnd sein mituerwandten durch einen briester Petrus genant das allerheilligst sacrament des fronleichnams Cristi in einer gro$^e$ßern vnd klainern hostia zu inen gebracht. vnd dieselben hostien durchstochen also das dz plu$^o$t alßpald herauß floße vnd ein leineins weiß tuch dauon plu$^o$tfarb ward. Als nw die iuden ab solchem wunderzaichen erschracken do tru$^o$gen sie es wider zu dem benanten briester Petro. vnd als aber die ding an die durchleu$^e$chtigen hertzogen Balthazarn vnd Mangen gebru$^e$edere gelangt. sich der ding erku$^e$ndigten vnd die narben der wunden vnd stich sahen do hießen sie nach den iuden greiffen vnd dieselben als schmeher der go$^e$tlichen maiestat cristi vnd vnßers glawbens verprennen. darumb sol aller zweyfel des vnglawbens abgestelt sein vnd nymants zweyfeln das die ersten creatur auß willen go$^e$tlichs gewalts in gegwenertigkeit der hohsten maiestat in die natur des leibs vnßers herren geen mu$^o$gen. dann was mag dem nicht leicht sein dem leicht gewest ist den merschen von der natur des erdkloss zeformirn vnd in die pildnus seiner gotheit zestellen. Vnd dem mu$^o$glich ist den menschen von dem tod herwider zeru$^e$effen. auß der verdamnus zenemen. auß aschen wider zemachen. von der erden in den hymel zeerheben. vnd sein pildnus in der geselschaft seins reichs zeerho$^e$hen. Daselbsthin helff vns got der do lebt vnd regirt in ewige ewigkeit Amen.

## CCLVIII recto:

MAximilianus ertzhertzog zu o$^e$sterreich vnd hertzog zu Burgundi kaiser Friderichs des dritten sun wardt noch in leben seins vaters nach der gepurt cristi vnßers haylands .M.cccc.lxxxvi. iar zu Franckfurt auß gemayner wale der churfu$^e$rsten zu ro$^e$mischem ko$^e$nig erkorn. vnnd regiret mit demselben seinem vater syben iar. ein man mit ho$^e$hster tugent geziert. thetigs leibs. ritterlicher sachen ku$^e$ndig. an tugenten nymant weichende mit holdseligkeit. gu$^e$etigkeit. senftmu$^e$etigkeit vnd miltigkeit alle ko$^e$nig fu$^e$rtreffende. ein ko$^e$nig aller eren wirdig. in streyt glu$^e$ckhaftig. in allen dingen starckmu$^e$etig. mit keinem mayl der laster gemerckt. großbehertzt vnd in weere vnd waffen gestrenng. vnd kome in seinen iungen tagen gein Burgundi vnd vermehlet sich mit Maria der durchleu$^e$chtigsten iunckfrawen hertzog Karls tochter. vnd erobert deßhalben das hertzogthumb Burgundi. vnd herrschet ettliche zeit in seinen vnderworffnen landen mit freu$^e$d vnnd gerechtigkeit. wiewol ko$^e$nig Ludwig zu Franckreich ettliche lanntschaft die der schweher beseßen het entwendet. In wunn freu$^e$den vnd frolocken iubilirten gantz Burgundi Brabant Limburg Lutzemburg Geldern Flandern Artoys Nanmet Haunaw Holand Seland Mecheln Hurnan Saluia vnd Friesen in zukunft vnnd gegewertigkeit dises Maximiliani irs lo$^e$blichen fu$^e$rsten. Dieweil Maria sein gemahel lebet do herrschet er in frid vnd freu$^e$d. Auß derselben hat er einen sun Philips vnd ein tochter Margaretha genant geporn. Die fiele sich vnlanng darnach ab eim lawffenden pferde zu tod. Diser allerdurchleu$^e$chtigst Maximilianus zohe darnach in dem iar der gepurt cristi .M.cccc.lxxxvi. an dem .xx. tag des monats Januarii mit seinem vater kaiser Friderichen dem dritten gein Franckfurt. Nachfolgend am .xvi. tag des monats Februarii ward er nach gehaltnem go$^e$tlichem ambt in sant Bartholomes kirchen durch die churfu$^e$rsten des ro$^e$mischen reichs nach ordnung der guldein bullen einhelligclich zu ko$^e$nig erwelt. vnnd darnach am .x. tag des monats Aprilis in der statt Ach mit des grossen kaiser Karls kron (die die von Nu$^e$rmberg bey irer treffenlichen ratßbotschaft daselbst hin schickten) mit großer herrlicher. solennitet vnnd zierlichkeit bekro$^e$net. dann in ime erschyne vnerho$^e$rte kunst vnd weißheit des herrschens. tapfferheit des bedenckens. schnelligkeit des volziehens. begirde vnd inpru$^e$nstigkeit der reiche der gerechtigkeit. sundere beschaidenheit. große gu$^e$etigkeit vnd miltigkeit mit geprauch lo$^e$blichs lebens vnnd gu$^o$ter sytten. Aber nach abgang seins gemahels hat er nichtallain von dem adel der ime nicht gehorsam sein wolt vil widerstands erlidden. sunder er wardt auch von den von Prugk in Flandern gefangen vnd in erberer fangknus ettliche zeit gehalten. auß dem dann nach seiner entledigung den von Flandern vnzalliche vbel entstu$^o$nden vnd haben noch kein ende. Diser allersyghaftigst ko$^e$nig Maximilianus vnder den cristenlichen fu$^e$rsten der allercristenlichst hat in seinem gemu$^e$et wolbedacht wie die cristen (die dann ettwen die mechtigsten herren vnd besitzer der erden waren) von den vnglawbigen vmbgeben in einen winckel der erden gedrungen. eins solchen kaiserthumbs. souil edler stett. vnd souil reicher land vnnd gegent berawbt worden sind. Nemlich Judee des edeln vnnd heilligen lannds darinn erstlich die plu$^o$men vnßers glawbens erschinen sind. Item vns sind entzogen Alexandria Alkeyro vnd alles egyptisch land. vnd Antiochia in der der cristenlich namen erstlich geho$^e$rt worden ist. der prunn vnd vrsprung vnßers hails ist in die hend vnßer feind gelangt. Jherusalem ein mu$^o$ter des newen vnd alten testaments. vnd Constantinopel das hawbt des kriechischen lands. Vnd so nw die iuden ettwen nach verlust der archen des gelu$^e$bds vnd widererobrung derselben kein geferlichkeit des kriegs gescheu$^e$ht. Vnd die Kriechen von der gerawbten vnd entfu$^e$erten Helena wegen eynen zehenierigen krieg gefu$^e$ert. Vnd die Carthaginenser vmb ein kleine erweyterung irer gegent mit den Cirenensern vil plu$^o$tig streyt getan. vnd die ro$^e$mer offt von irer gesellen vnd puntgenossen wegen zu der weer vnd waffen gegriffen vnd gekempft haben. Demnach hat diser allercristenlichst fu$^e$rst Maximilianus solchen großen abfal der cristenheit zu hertzen genomen vnd beschlossen das schwert vnd die waffen wider die vnglawbigen besitzer ettwen cristenlicher stett land vnd gegent in die hand zenemen vnd den schaden vnd schmahe vnßerm glawben durch die feind beschehen starckmu$^e$etigclich zerechen vnd den cristenlichen namen zeerheben vnnd zeerweytern vnd darumb zu volziehung solchs heilligen cristenlichen fu$^e$rmens. vnd zu abstellung aller verhinderung daran hat sein ko$^e$nigclich maiestat nach der gepurt Cristi .M.cccc.xci. iar hie zu Nu$^e$rmberg ein grosse versamlunng der fu$^e$rsten vil tag gehabt. vnd die prelaten. fu$^e$rsten vnd commun vnd ire rete vnd botschaft so in großer mercklicher zal auß teu$^e$tschen. welschen vnd gallischen nationen. vnd auß vil andern o$^e$rttern. vnd auch auß weißen rewßen der ro$^e$mischen ko$^e$nigclichen maiestat zu eren entgegen waren. zu ablegung irer zwitracht vnnd krieg vnd zu hilf eins cristenlichen heerzugs wider die vnglawbigen mit hohem ernst vnd fleiß vermanet. vnd das so Mathias der hungerisch ko$^e$nig dem hawß o$^e$sterreich abgedrungen het widerumb erobert. vnd dem ko$^e$nigreich zu hungern frid gegeben. Vnd als aber solcher

## Anmerkungen von Wikisource-Bearbeitern

* ↑ 6691. Jahr der Welt, 1492 n. Chr.
* ↑ [„Fronleichnam“ heißt „Körper/Leib des Herrn“]
* ↑ Maximilian I. von Habsburg (1459–1519) war ab 1486 deutscher König und ab 1508 Kaiser des Heiligen Römischen Reiches Deutscher Nation.
* ↑ 1486 n. Chr.
* ↑ 1486 n. Chr.
* ↑ Der Kaiserdom St. Bartholomäus in Frankfurt am Main war die Wahl- und Krönungskirche der römisch-deutschen Kaiser.
* ↑ Der Aachener Dom war die Krönungskirche.
* ↑ 1491 n. Chr.